Чуулганы нэгдсэн хуралдаанд

Анхны хэлэлцүүлэгт

2023.11.09

**ЦЭРГИЙН АЛБА ХААГЧИЙН ТЭТГЭВЭР, ТЭТГЭМЖИЙН ТУХАЙ ХУУЛЬД**

**НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙН ТАЛААРХ**

**ЗАРЧМЫН ЗӨРҮҮТЭЙ САНАЛЫН ТОМЬЁОЛОЛ**

**1.**Төслийн 1 дүгээр зүйлийн 1 дэх заалт буюу 171 дүгээр зүйлийн 4 дэх хэсгийн ”Эмэгтэй цэргийн алба хаагчийн жирэмсний болон” гэсний дараа “амаржсаны,” гэж нэмж, мөн зүйлийн 2 дахь заалт буюу 171 дүгээр зүйлийн 5 дахь хэсгийг доор дурдсанаар өөрчлөн найруулах:

“5.Цэргийн алба хаагч эмэгтэйн энэ хуулийн 171 дүгээр зүйлийн 4 дэх хэсэгт заасан хугацааны төлбөл зохих эрүүл мэндийн даатгалын шимтгэлийг тухайн үед мөрдөж байгаа сарын хөдөлмөрийн хөлсний доод хэмжээнээс тооцон сар бүр улсын төсвөөс хариуцан төлөх ба шимтгэлийг тухайн алба хаагчийн анги, байгууллага нийгмийн даатгалын байгууллагад тайлагнаж, шилжүүлнэ.”

**Санал гаргасан: Улсын Их Хурлын гишүүн М.Оюунчимэг**

**2.**Төслийн 2 дугаар зүйлийг хасах.

**Санал гаргасан: Улсын Их Хурлын гишүүн М.Оюунчимэг**

**3.**Төслийн 6 дугаар зүйлийг доор дурдсанаар өөрчлөн найруулах:

**“6 дугаар зүйл**.Энэ хуулийг 2024 оны 01 дүгээр сарын 01-ний өдрөөс эхлэн дагаж мөрдөнө.”

**Санал гаргасан: Улсын Их Хурлын гишүүн М.Оюунчимэг**

--оОо--